
»i:  PERICAUlIlTlDfi:. 


DIAGNOSIS  MORBL 

I^haenomena  omnia  cingularia  pericarditidis  in  mor- 
tuis Laennec  invenit,  qui  ne  unum  quidem  hujus 
morbi  signorum  viventes  praebebant  iterumque  in  ho- 
mine mortuo  inflammationis  illius  vestigia  desidera- 
vit. dum  ejus  signa  durante  morbo  adfuerunt.  Ln- 
ihum  ( I)  et  Andral  (2)  inorbos  secundum  symptomata 
inflammationem  encephali  habuerunt  eamque  curarunt, 
aegrotis  autem  mortuis  pericardii  inflammationem  ejus- 
que  exitus  reperernnt 

Laennecitrm  sequentes  primo  distinguimus  in- 
flammationem pericardii  acutam,  illiusque  mentionem 
facimus,  quam  Corvlsart  pericarditidem  acutissimam 
nominavit  (3).  Hujus  inflammationis  symptomata  valde 
ambigua  esse  docet,  at  vehementissima  ingreditur 
celerrimaque  finitur.  Krcysig  hanc  pericardii  inflam- 
mationem observasse  videtur,  dicens:  aegroti  si  pau- 
cis diebus  signis  cordis  affecti  febri  pereunt,  nihil 
aliud  invenitur,  cum  dissecantur  cadavera,  nisi  serum 
in  pericardium  effusum  inflammatione  exortum  (4). 

("l)  Cliniq.  Medicat.  toI.  III.  j>,  44-1. 

(2)  I.oml.  M«*il.  <;»/.  r#l.  III.  j>.  209. 

■•tj  * urviiurt  iiutUil.  ilii  rurur  [>.  H. 

(4)  K r e y i i k Herikraukli.  loin.  II.  |«.  IT. 

Hoc  serum  pericarditide  ortum  esse  non  verisimile 
habeo,  quia  solum  non  probat  inflammationem,  quod 
etiam  in  aliis  morbis,  qui  omnino  differunt  inflamma- 
tione, possit  provocari. 

Inflammatio  pericardii  acuta  saepius  occurrit, 
quam  illa  acutissima  a Corvisart  descripta. 

Incipit,  nisi  forte  alius  morbus  praegrediatur  aut 
horrore,  qui  interdum  adeo  vehemens  est  et  pertinax 
conjunctus  tanto  frigore  cutis,  facie  pallida  pulsuque 
parvo  ct  tenso , ut  haec  phaenomena  primo  stadio 
paroxysmi  febris  intermittentis  possint  commutari, 
aut  horripilationibus  calori  ardenti  cedentibus.  Cei. 
//eim  pericardii  idem  hisce  horripilationibus  seinper 
recurrentibus  a pneumonia,  quae  horrore  incipiat,  di- 
stingui posse  dicit,  at  alii  autores  dissentiunt  Krey- 
sig,  Testa  (1)  ct  WolJJ (/2)  pericarditidem  rigore  in- 
cipientem observarunt.  Jam  durante  frigore  saepius 
aegrotus  de  angore  conqueritur,  accedunt  dolores 
pungentes  et  lancinantes  in  regione  cordis!,  interdum 
in  humerum  et  brachium  sinistrum  se  extendentes. 
Augentur  si  manus  regionem  cordis  tangit,  praeser- 
tim autem,  si  a regione  epigastrica  st.  s.  d.  ad  latus 
sinistrum  premitur  (J). 

Laenncc  raro  tantum  aegrotos  de  doloribus  et 
ardore  in  regione  cordis  conquercntes  audivit  (t), 
et  Ileim  aegrotos  nonnullos  hacce  inflammatione  la- 
borantes vidit,  qui  summo  levamine  cordis  regionem 
admodum  premebant  (5).  Ardorem  molestum  in  re- 
gione cordis  aegroti , Corvisart  autore,  sentiebant, 
dolore^  puugentes  cum  jam  desierunt. 

Respiratio  est  frequens,  anxia , sed  aequalis  et 
superficialis,  quum  sub  alta  inspiratione,  quae  fieri 
potest,  si  aegrotus  jussus  est,  dolores  pungentes  au- 
geantur compressione  pericardii  inflammati  per  pulmo- 
nes extensos. 


(1)  Testa  fll>er  Herzkrankli.  p.  231. 

(2)  Medie.  Zeitung  Jalug.  1033.  n.  22. 

(3)  Hope  p.  9T. 

(4)  Laennecius  (Krankh.  des  Herz.  u der  Longe.  Ioni.  II. 

(5)  Rusi,  Magazin  f.  d.  g.  Ileilk.  Bd,  7.  p.  359. 

Tussi»  i*’»  initio  morbi  rftra,  sicca  et  brevi»,  in 
decursu  autem  frequcntior  nec  non  molestior  evadit 
et  sicca  remanet  aut  humida  fit.  qun;n  serosa  san- 
guine tineta,  secundum  hregaig  e*  filamentis  quasi 
glomerata  materia  excernatur.  In  aliis  casibus  sputa 
tam  copiosa  et  intime  sanguine  mixta  sunt,  ut  in 
organicis  cordis  morbis  observantur,  et  quae  ab  illis 
in  pneumonia  ejectis  eo  se  differant,  quod  non  sunt 
spumosa  et  majorem  consistendam  habent.  Cordis 
impulsus  admodum  fortes  integumenta  pectoris  saepe 
vehementissime  movent.  Verum  tamen  singuli  ictus 
non  eandem  viro  exhibent,  sctl  modo  fortiores  et  re- 
gulares. modo  debiliores  et  irregulares,  saepius  tan- 
tummodo valde  sunt  excitati,  ut  facile  conspici  possint, 
nunquam  autem  tam  fortes  et  late  diffusi,  quales  in 
hypertrophia  cordis  inveniuntur. 

De  pulsationibus  cordis  vchementissiinis.  quas 
manus  medici  percipere  non  potest,  saepius  conque- 
ritur aegrotus  et  cor  quacunque  ictu  locum  saucium 
tangens  sentire  dieiturtl).  Arteriarum  jndsfts  re- 
spondet illi  cordis.  Morbo  intrante  est  admodum  fre- 
quens. parvus  et  tensus,  saepius  irregularis  et  se- 
cundum llope  subitanea  et  quasi  spasmodica  contra- 
ctione cordis  irritati  celer,  quam  quidem  virtutem 
plures  hebdomades  morbo  feci  litor  peracto,  praeser- 
tim mitem  si  concretio  cordis  cum  pericardio  fit.  plures 
menses  retinere  potest.  Ycnaesoctione  larga  insti- 
tuta pulsus  minus  durus  percipitur,  fit  plenus  et  ma- 
gnus. redit  autem  si  exacerbatio  intrat  et  dolores 
augentur  ad  pristinam  naturam  itenimque  postulat  de- 
tractiones sanguinis.  II vim  ante  v enaesectionem  pul- 
sum nuliiim  iuvmit  (2). 

Frequentia  pulsus  in  hac  inflanfmatione  eximia 
in  exacerbatione  saepissime  centum  et  triginta  ictus 
excedit  neque  >alde  minuitur  tempore  remissionis, 
quae  centum  cf  quinque,  vd  decem,  vel  quindecim 
ictus  exhibere  solet.  \ ariat  quoque  tempus  exaeoi- 


1 n Ilii,  'MagM/in  f »|.  «;  |{  toui.  Vi.  SW 

\'i,  lilm;  i. 

bationis,  saepius  semel  viginti  quatuor  horis  recurrit, 
et  quidem  media  nocte,  saepius  sequuntur  post  sex 
vel  octo  horarum  intervallum  et  sanguinis  detractio- 
nes poscunt 

Strepitus,  qui  systolen  et  diastolen  cordis  in  ho- 
mine sano  comitantur,  admodum  clari  audiri  solent, 
conjuncti  strepitu  iolliculari,  quem  Ilope  in  casibus 
omnibus  observavit,  in  quibus  cor  ictum  supra  com- 
memoratum celerem  et  fortem  exhibebat,  desiderabat 
autem,  si  cordis  actio  jam  fracta  erat.  J)r.  Lalham , 
qui  hunc  strepitum  primus  reperit,  audivit  tantum  in 
pericarditide  rheumatica.  Similis  strepitus  nonnun- 
quam  aggreditur  ad  secundum  cordis  sonum,  si  dia- 
stole  ventriculorum  fit,  quae  tantam  vim  adipisci  po- 
test, ut  strepitus  normalis  plane  evanescat.  Strepi- 
tus spurius,  qui  primo  auditur  in  diastole  ventriculo- 
rum oritur  secundum  Ilope  aut  sola  celeritate,  qua 
sanguis  per  subitaneam  et  quasi  spasmodicam  cordis 
contractionem  in  arterias  propellitur,  quod  vulgo  fieri 
solet,  aut  ex  parte  arteriae  orificio  coarctato , quod 
post  hujus  membranae  serosae  inflammationem  facile 
exoritur.  Strepitus  spurius,  qui  secundus  auditur, 
quia  vulgo  tantum  adest,  ubi  in  cadavere  valvulam 
inter  atria  et  ventriculos  spissatam  reperimus  et  opa- 
cam. in  ostii  ventriculi  venosi  obstructione  imperfecta 
causam  habere  videtur. 

Jam  vero  haec  origo  strepitus,  quem  primo  au- 
dimus ab  Ilope  experimentis,  in  animalibus  institutis, 
comprobatus  eoque  certior  fit,  ut  strepitus  eo  clario- 
rem et  vivaciores  existant,  quo  vehementiores  et  tu- 
multuosiores cordis  motus  sunt,  uti  docet  cordis  pal- 
pitatio nervosa,  eoque  ut,  si  palpitatio  sistit,  strepi- 
tus evanescant;  quam  ob  rem  hic  strepitus,  si  adest, 
cum  reliquis  signis  conjunctus  morbi  diagnosi  certe 
est  talis  momenti,  qualis  prognosi  strepitus  secundus, 
si  adest  in  ventriculorum  diastole,  quatenus  majorem 
inflammationis  extensionem  et  cum  valvularum  vitiis 
complicationem  facit  verisimilem. 

At  unius  symptomatis  mentionem  facio,  quod 

Jsaennec  non  habet,  pericarditidis  signum,  sed  a Coi- 
lin  et  in  acuta  inflammatione  et  chronica  hujus  mem- 
branae serosae  observatum  est,  ejus  symptomatis, 
quod  Frtuico- Galli  vocant  bruit  de  cuir  noeuf.  quia 
novi  corii  strepitui  est  simile  (1)  quodque  in  acuta 
pericarditide  tantum  paucis  post  initium  inflammatio- 
nis horis,  priusquam  exsudatio  in  pericardium  intra- 
vit, adesse  fertur,  at  in  inflammatione  chronica  per 
plures  dies  et  hebdomades,  si  inflammatio  jam  mem- 
branas spurias  ac  condensatas  inter  cordis  et  peri- 
cardii superficiem  conformavit,  et  a Collin  et  a />e- 
rillier*  est  observatum.  Primo  in  casu,  ubi  hic  stre- 
pitus, propter  eodem  tempore  incipientem  inflammatio- 
nem et  quia  celeriter  evanescit  una  cum  mox  in- 
trante exsudat ione . a medico  nimis  sero  arcessito 
maxime  raro  repentur,  laminarum  pericardii  frictione, 
quod  primo  inflammationis  stadio,  ut  omnes  tunicae 
serosae,  omnino  siccum  videtur,  elici  dicitur;  at  in 
altero  casu,  ubi  singula  inflammationis  stadia  tardius 
provehuntur,  etiam  hic  strepitus  longius  per  tempus 
aderit  et  tunc  maxima  ex  parte  in  frictione  ac  di- 
stentione membranarum  spuriarum  causam  habet,  quae 
inter  cor  et  pericardium  sunt  exortae. 

Devi  II i er  it  hunc  strepitum  longum  per  tempus  in 
homine  observavit,  cujus  post  mortem  condensatae 
pseudomembranae,  paucae  inter  cor  et  pericardium 
adhaesiones  neque  ulla  fluidi  guttula  in  pericardio 
sunt  repertae  (2). 

Quod  vero  ad  percussionem  pertinet,  in  cordis 
regione  jam  in  statu  normali  est  languida,  jam  vero 
si  post  pericardii  inflammationem  exsudatio  intravit 
praecordii  regionem  percutientes  vix  sonum  perci- 
j pinnis. 

Aegroto  vulgo  situs  in  dorso  maxime  est  aptus, 
r sitos  in  latere  praecipue  in  sinistro  valde  difficilis* 
f quia  in  utroque  latere  jacere  conanti  dolores  valde 


(l)  Colli  n , t' 


t'nt**rsur1iniigcn  der  Hrtisl  a.  d.  Fran*.  vim 


l*»»rcl  p.  00, 

Colli  n,  1.  «.  07, 

crescunt  ac  respirationis  molestiae  veheinentiores  fiunt, 
qua  de  re  aegroti  saepe  sunt  coacti  capite  erecto  et 
thorace  sedere  (I). 

Frons  in  plicas  contracta,  supercilia  corrugata, 
quae  anxietatem  et  indignationem  aegroti  satis  in 
lucem  proferunt,  faciei  aliquid  proprii  praebent.  An- 
xietate enim  vehementi  cruciati,  quae  tempore  exa- 
cerbationum morbi,  etiamsi  sanguinis  detractione  in 
parvum  aut  longum  tempus  debilitatarum,  est  velie- 
mentissima,  aegroti  haud  raro  vel  huc  vel  illuc  jactan- 
tur, et  propter  magnam  relaxationem,  quae  imprimis 
morbi  initio  repentur,  in  lipothymiam  incidunt  Si- 
tis vero  aegrotorum  pericardii  inflammatione  laboran- 
tium, in  universum  est  summa,  nihilominus  aegroti 
potus  taedium  offerunt  (2),  ac  seinper  parvis  tantum 
intervallis  bibunt,  sine  dubio  quia  dolores  longius  bi- 
bentium profundiorem  inspirationem  sequentes  augen- 
tur. Hoc  taedium  bibendi,  quod  interdum  ad  veram 
hydrophobiam  provectum  esse  potest,  causa  forsan 
fuisse  videtur,  quod  multi  cor  hydrophobiae  contagio- 
sae sedem  habebant,  eorumque  in  cadaveribus,  qui 
huic  morbo  succubuerunt,  cordis  inflammationem  ejus- 
que  exitum  reperisse  voluerunt.  Simile  quid  jam  an- 
tiquiores observasse  videntur,  cum  Magnus  ab  Epheso , 
cui  Codronchi  consentit,  cor  morbi  sedem  habuit  (3). 
At  vero  J/eim  in  viginti  hominibus,  qui  hydrophobia 
rabidi  canis  morsu  exorta  erant  defuncti,  nullum  cor- 
dis inflammationis  signum  reperit.  quamquam  sangui- 
nis detractio  non  erat  instituta,  atque  etiam  /lom  in 
novem  hominibus,  in  nosodochio  Caritatis  hydropho- 
bia defunctis  accurate  investigans  hunc  morbum  re- 
perisse negat  (1). 

Molestiae  anginosae  interdum  una  cura  peri- 
cardii inflammatione  apparere  possunt,  eamque  ipsam 


(1)  Tesla  llerzkrankli.  p.  231. 

(2 1 Testa  Ilerzkrk.  1.  i\ 

(3)  Cael.  Aurei.  li!>.  lll.  c 14.  p.  ‘223.  et  Co  tl  ro  ii  e ii  i 
Ue  Imlropholiia  1 i l».  1.  c.  3.  p.  30. 

(4)  II  usi,  Magaz.  1.  e.  p.  312. 

obscuriorem  reddere,  ut  Tenta  aliique  saepius  obser- 
varunt. Ejusmodi  conjunctionem  consensu nlein  inter 
colium  et  cor  esse,  cordis  morbi  alius  generis  docent, 
in  quibus  collum  facile  in  consensum  trahitur,  atque 
ea  est,  quae  nervorum  dispersione  facile  explicatur 5 
tamen,  si  hoc  esset,  id  signum  rarius  quam  vulgo  de- 
sideraremus. 

Vomitum,  qui  rarius  occurrit  in  hac  inflamma- 
tione, Uarwin  signum  essentiale  habuit,  /treynig 
observavit  eum  in  aliis  cordis  vitiis,  praesertim  au- 
tem in  inflammatione  chronica  signum  valde  pra- 
vum ( I).  liuic  consentit  Cei.  H oljf  < 2).  casum  pe- 
ricarditidis morte  finientis  communicans,  in  quo.  morbo 
incipiente  vomitus  biliosus  sine  sordibus  primarum 
viarum  aderat.  Iluborem  genae  sinistrae  adauctura 
('orvisart  signum  pathogiiomonicum  hujusoe  morbi 
laudat:  Laenne e et  multi  alii  observatores  clarissimi 
nunquam  viderunt.  Post  frigus,  quod  morbi  initium 
indicat , evanescere  solet  facies  pallida  et  collapsa, 
turgor  vitalis  redit  et  aegroti  adspectus  illi  alia 
inflammatione  laborantis  similis  est.  itaque  genae  ru- 
bescunt et  corporis  temperatura  ubique  supra  normam 
adaucta.  • 

Faciei  oedema  et  pedum  praesertim  circa  mal- 
leolos secundum  Areysifi;  durante  morbo  apparet,  de- 
sideratur autem  ut  irregularis  et  intermittens  pulsus 
cordis  et  arteriarum  utque  querelae  aegroti  de  fri- 
gore nec  non  de  extremitatibus  obtusis.  Deliria  non 
raro  accedunt  in  inflammatione  pericardii , Davi*  (3) 
H Heim  ea  observarunt.  Lathran  et  J*dral(  4)  cum 
illis  omnia  encephalitidis  symptomata  tam  certa  vide- 
runt. ut  coacti  essent,  morbum  inflammationem  ence- 
phali habere  talemquc  curare,  quum  omnia  pericardi- 
tidis signa  abessent. 


Quamvis  omnia  haec  signa  non  semper  certam 
moibi  diagnosin  confirment,  quippe  quum  partim  ad- 


(t)  Kiry,ie  in  l)ari»  llrr/kr.  j.ag.  127. 
ri‘  ^'l.  Zrilung  JalirxaiiK  ll!:»3  Sl.  22. 

(3;  Dari»  Ht-rzrnUQiulung.  62. 

esse  sine  inilammationc  pericardii,  partim  abesse 
possint  si  inflammatio  existit,  attamen  in  plurimis  ca- 
sibus majorem  aut  minorem  firmitatem  afferunt  de  na- 
tura et  sede  morbi,  et  casus  illi,  in  quibus  medicus, 
aegrotum  acerrime  observans,  fallitur  ex  illo  tempore, 
quo  diagnosis  auscultatione  et  percussione  aucta  est, 
sunt  rarissimi. 

PERICARDITIS  CHRONICA. 

Symptomata  ejus  omnino  respondent  illis  peri- 
carditidis acutae,  mitiori  gradu  tantum  occurrunt, 
sunt  incerta  et  signis  conjuncta,  quae  hujus  inflam- 
mationis vfirii  exitus  secum  ducunt.  Inflammatio 
chronica  acutam  sequi  solet,  quae,  quum  liquor  effu- 
sus difficile  resorbeatur  in  statum  chronicum  transit: 
rarius  ab  initio  statim  chronica,  quae  hic  melius  in- 
flammatio lenta  possit  nominari,  apparet  decursu  lento 
et  obscuro.  Febris  habet  naturam  febris  hecticae 
cum  exacerbationibus  intercurrentibus,  si  inflammatio 
subacuta  fit.  Cordis  actio,  nisi  forsan  exacerbatio 
existit,  debilior,  sanguinis  circuitus  non  adeo  vehe- 
mens et  irregularis,  quam  in  inflammatione  acuta, 
atque  pulsus  arteriarum  non  tam  irregularis  et  pro- 
pter exilem  cordis  actionem  non  tam  fortis.  Strepi- 
tus spurii  multo  leviores  tantum  audiri  possunt,  si 
exacerbatio  intrat,  in  qua  cordis  actio  adaucta  est; 
seinper  autem  adsunt,  si  e.  g.  inflammatione  ostia 
cordis  angustiora  facta  sunt.  Percussio  ut  in  inflam- 
matione acuta  fere  nulla.  Anxietas  praecordiorum 
et  inquietudo  aegrotantium  minus  magna  quam  in  illa. 
Attamen  adipiscuntur  gradum  satis  altum,  si  exacer- 
batio fit.  Situs  non  admodum  impeditus,  veruntamen 
status  sedentarius  commodissimus  praefertur.  Illa 
inflammationis  forma,  quae  statim  ab  initio  integra 
progreditur,  difficillime  cognoscitur  propter  sympto- 
matum obscuritatem  et  mobilitatem.  Anamnesis  in 
tali  casu  plurimum  valet,  praesertim  si  aegrotus,  qui 
prius  cordis  vitio  non  laboravit,  in  decursu  morbi 
alicejus  acuti,  signa  actionis  cordis  impeditae  offert. 

PHAENOMENA  IN  PERICARDIO  INFLAMMATO. 

Pericardium,  nt  omnes  tunicae  serosae  habet  in- 
teriorem solidam,  laevem,  durante  vita  admodum  per- 
spicuam, simplicem  lamellam  vel  superficiem,  in  qua 
nec  oculus  inermis,  nec  munitus  fibrillas  aut  foramina 
perspicere  potest.  Non  perforatur  vasis  sanguiferis 
ac  nervis,  certe  autem  puros,  qui  conspici  non  possunt, 
habet,  per  quos  liquor  a vasis  sanguiferis  secretus 
in  cavum  pericardii  pervenit  et  ex  illo  recipitur  va- 
sis resorbentibpis.  Superficies  externa  tela  cellulosa, 
quae  ab  ea  disjungi  non  potest,  quum  in  unum  per- 
miscentur. obtecta  est.  In  hac  tela  cellulosa  vasa  in 
cavum  pericardii  secernentia  liquorem  decurrunt,  ap- 
parent in  locis,  ubi  superficiei  solidae  proxima  sunt, 
valde  tenuia  seroque  repleta,  qunmobrem  jam  gradus 
magnus  inflammationis  requiritur,  ut  possint  cerni 
vasa  rubra,  qnamvis  superficiei  solidae  tam  proximae 
sint,  ut  in  lamella  tenui  jacere  videantur.  Vasa  lym- 
phatica ct  nervi  etiam  decurrunt  in  hac  tela:  itaque 
tunicarum  serosarum  morbi  in  hac  tela  cellulosa  hae- 
rent 

Quodcunque  organon.  si  inflammatur,  majorem 
sanguinis  copiam  in  vasis  admodum  exiguis  seu  in 
vasis  capillaribus  accipit  quam  in  statu  normali,  rab- 
tus  autem  per  vasa  variat  tempore.  Inflammationis 
initio  adaucta  vi  et  celeritate  sanguis  per  vasa  ruit 
atque  transducitur  in  venas  sine  magno  impedimento, 
inflammatione  vero  crescente  in  singulis  dein  in  plu- 
ribus vasis  incipit  haerere,  et.  quum  inflammatio  nc- 
men  adepta  sit.  omnia  vasa  capillaria  sanguine  hae- 
rente. verisimile  concreto,  semper  autem  aliqnomodo 
dissoluto  repleta  sunt. 

l*er  hanc  repletionem  vasorum  cum  sanguine 
J'  Mgnum  pathoguomonicum  primum  inflammationis  ori- 
tur. rubor,  qui  in  pericardio  inflammato  punctula  parva 
et  rubicunda  ad  maculas  parvas  et  rubicundas  ac- 
I crescentia,  apparere  incipiunt.  Inter  punctula  ipsa 
tunica  serosa,  quum  oculo  munito  contemplamur,  co- 
lorem integrum  exhibet.  Si  inflammatio  accrescit. 

rubor  supra  locos  majores  membranae  serosae  disper- 
gitur conformatque  maculas  magnitudinis  haud  exi- 
guae, quae  punctatum  et  maculosum  adspeetum  ha- 
bent. Majora  pericardii  vasa  secundum  inflammatio- 
nis gradum  plus  minusve  sanguine  impleta  vivide 
rubescunt  et  formant  rainiflcationes  stellatas.  Splen- 
dorem tunica  serosa  semper  amittit,  .saepias  valde 
obscura  fit  et  subfusca,  interdum  colore  cinnameo  si 
pericarditis  acuta  chronice  decurrit  (I).  Fere  una 
cum  rubore  aliud  signum  anatomicum  inflammationis 
occurrit,  exsudatio  liquoris,  qui  in  homine  sano  ga- 
siformis  secernitur.  Constat  ex  albumine  soluto,  non 
Ut  Schroeder  van  der  Kolk  opinatur,  ex  fibrina  coa- 
gulabili,  quum  secundum  III.  Jflueller  experimenta 
sponte  non  coalescat,  sed  tantum  exsiccatione,  albu- 
mini similis,  firmior  reddatur,  et  reagentiis  chemicis 
deponat  coagida.  Continet  igitur  hic  liquor  praeci- 
pue illad  partes,  quae  in  sero  sanguinis  missi  insunt: 
albumen,  acidum  laeticum  et  salia  laetica  cum  osma- 
zom  et  aqua  conjuncta. 

Inflammatio  si  fit  vehementior  fibrina  etiam  se- 
cernitur in  superficie  membranae  serosae  primo  gut- 
tulatim  et  pellucida  apparens,  deinde  alba  magisque 
consistens,  paulo  post  vero  vel  hic  et  illic  in  massis 
secretis,  vel  in  duram  consistentem,  quae  totum  pe- 
ricardium obtingit,  membranam  concrescit.  Flava  est 
crassitudinemque  habet  unius  cum  dimidia  ad  lineas 
duas  raro  digiti  dimidii.  Superficies  hujus  membranae, 
quae  tangit  pericardium,  plana  est  et  laevis,  ea  vero, 
quae  suspensa  est  in  pericardii  cavo  villosa  et  mul- 
tiformis: interdum  frequentes  illae  et  fere  aequales 
superficiei  prominentiae  speciem  praebent  pseudomem- 
branae  similem  illi,  quam  duae  butyro  obtectae  et: 
subito  disjunctae  laminae  marmoreae  habent(2).  Saepe 
haec  lamella  divisa  est  in  aequales  pisorum  furinas  i 
habentes  cellulas , similes  secundo  vituli  stomacho. 
Non  raro  formantur  crassi  rotundique  funiculi,  qui 


(1)  H o p e I.  v.  p.  04. 

(2;  L a en  nec  TU.  II.  ;>•  5L0. 

lumbricorum  terrestrium  speciem  habent;  item,  ut 
flocculi,  qui  cordis  superficiem  obtegunt,  imminent  in 
serum  illud  foraiantqne  cor  sic  dictum  villosum;  in- 
terdum fasciarum  instar  ambo  illa  opposita  pericar- 
dii  latera  conjungunt.  Quo  longius  versatur  lympha 
plastica  in  pericardio,  opacior,  e rubro  fusca  et  san- 
guinea redditur.  Fibrina  exsudata,  quae  in  sanguine 
vivo,  ut  It. lueller  invenit,  soluta  continetur,  eo  tem- 
pore, qno  mollis  est,  vi  sua  vivendi  conformari  inci- 
pit, quod  affinitate,  actione  et  reactione  eum  inflam- 
mata superficie  etiam  accidit.  Formantur  enim  in 
fibrina  exsudata  nova  vasa  secundum  analogiam  va- 
sorum formationis  in  area  vasculosa  ovi  inruhati, 
quum  exsudatus  liquor  sanguinis  non  modo  conden- 
setur, sed  etiam  per  parietes  vasorum  capillarium 
permeabiles,  denuo  liquorem  sanguinis  attrahat,  qui 
se  in  canaliculis  insularum  substantialium,  qui  orti 
sunt,  extendit,  quo  facto  etiam  postea  corpuscula  san- 
guinis in  extensis  vasis  novis  recipiuntur.  Etenim 
fines  vasorum  in  novam  materiam  se  non  porrigere 
recentibus  illis  in  physiologia  investigationibus  pro- 
batum videtur  esse,  praecipue  quum  modo  transitio- 
nes vasorum  capillarium  inter  arteriosos  fluctus  et 
venosos  exstent  minime  vero  fines  vasorum.  Ipsa 
vasa  lymphatica  oriuntur  in  hac  pseudomembrana, 
quod  praeparatis  a Schroeder  t an  der  Kolk  factis, 
in  quibus  arteriae  verae  et  vasa  lymphatica  mercu- 
rio repletae  erant,  declaratur  (I). 

Quae  quidem  organisatio  quamvis  plerumque  in 
pseudomembranis  membranarum  serosarum  existat, 
attamen  non  semper  apparet,  ac  saepe  massae  inor- 
ganicae fibrina  compositae  praeter  organicas  illas 
pseodome m branas  inveniuntur  ut  flocculi,  qui  sero  in- 
natant. Quae  pscudomenihranac  desunt  inflammatio- 
nibus pericardii  chronicis  vel  omnino,  vel  admodum 
tenues  sunt,  molles,  infirmae,  haud  dubie  quum  ad 
eas  formandas  inulto  major  neeesse  sit  inflammatio 
ei  plastici tas  sanguinis,  qualis  haec  est.  Serum  in 


Cl)  StbrocAcr  v a n.  ilri  Kutk  anat.  jiaihol. 


pericardium  effusum  si  resorptione  tollitur,  plana  sibi 
opposita  pseudomembranarum,  (piae  tegunt  pericar- 
dium, se  tangunt  et  in  unum  coalescunt,  dum  vasa 
inter  ambas  illas  lamellas,  eodem,  (piem  supra  dixi, 
modo  formantur.  Primum  illi  loci  coalescunt,  ubi  pe- 
ricardium se  supra  magna  vasa  replicat,  quod  hic, 
qnurn  serum  infimam  sacci  serosi  partem  obtineat, 
superficies  pseudomembranae  libere  sint  oppositae. 
Qua  de  re  infra  dicam.  Praeter  hunc  inflammatio- 
nis exitum  in  formandis  pseudomembranis  tunicae 
serosae  propensae  sunt  ad  condensationes.  Quae 
quidem  condensatio  fit  expletione  telae  cellulosae  ha- 
rum membranarum,  in  qua,  ut  supra  dixi,  sedes  in- 
flammationis est,  cum  lympha  coagulabili,  quae,  ut 
in  formatione  pseudomembranarum,  coagulatur  seque 
format.  Laennec  membranam  inflammatam  nunquam 
condensatam  se  invenisse  dicit(l),  Gendrin  vero  affir- 
mat, in  inflammationibus  chronicis  et  internum  spis- 
sum stratum  membranae  serosae  particeps  esse  con- 
densationis (2).  Investigationes,  quae  fecit  Laugiers 
cum  membrana  spuria  declarant  eam  maxime  conti- 
nere fibrinam.  Proprium  fibrinae  solutionis  medium, 
acidum  aceticum  solvit  tantum,  duas  ex  tribus  partes 
pseudomembranae.  Spiritus  vini  calidus  exiguam 
adipis  quantitatem  extraxit.  Eadem  invenit  Lassai- 
gne.  Pellucida  erat,  fere  alba  non  multum  flava,  in 
partes  longitudinales  elasticas  potuit  dilacerari,  e 
quibus  aqua  maceratis  albuminis  quid  extrahebatur, 
quo  facto  serosa  materia  facile  dilaceranda  residebat 
eadem  natura  ac  eruor  sanguinis.  Serum  prima  in- 
flammatione exsudatum  procedente  illa  ab  effuso  li-  ■ 
quore  sanguinis  secretura,  nunc  pellucidiun  est  et 
subflavmu  colore  ex  albido  viride,  nunc  minus  pellu- 
cidum fibras  et  cruoris  coagulati  flocculos  continens  i 
nunc  omnino  pelluciditate  carens.  Initio  morbi  per-  j 
multum  secernitur,  saepius  excedit  pondus  librae  unius, 


(1)  I.nejiqec  1»  e.  \>.  520. 

(2)  (r  e n d r i n histoire  anatoni,  de»  inflant.  Tom.  1. 

(3)  Lassaigne  Journ.  de  Chilnie  ined.  Felit.  1825. 

simulae  vero  prima  inflammationis  via  eedit,  major 
pars  resorbetur,  ita  ut  non  plus  quam  lympha,  quae 
simul  eum  illo  exsudavit,  remaneat.  In  inflammatio- 
nibus peracutis  saepius  contigit,  ut  non  serum  sed 
cxsudatio  rrassa.  qua  lamellae  pericardii  inter  se  con- 
cretae erant,  reperiretur,  quod  secundum  Laennec 
accidit,  si  serum  exsudatum  celeriter  resorbetur  (1). 
.Quo  acutior  inflammatio  eo  major  vis  plastica  inest 
■sanguini,  ideoque  eruor  sero  praevalet:  unde  apparet 
in  acutissimis  hujus  inflammationis  formis  minorem 
copiam  seri,  majorem  lymphae  plasticae  effusam  fuisse, 
cum.  quo  minor  seri  copiu  eo  citius  resorberi  possit. 
In  pericarditide  chronica  major  evistit  copia  turbidi, 
lactei  et  aquosi  seri.  Major  pars  seri  i'lrus  est  al- 
bumen. Sero  in  fervore,  qui  gradus  Celsianae  sca- 
lae sexaginta  non  attingit,  evaporato,  albumen  illud 
■siccum  et  pellucidum  remanet,  in  aqua  resolvi  potest, 
quod  nunquam  accidit,  si  ad  septuaginta  vel  sepitua- 
4finta  quinque  gradus  illius  scalae  calefactum  coagu- 
latur. Praeter  albumen  in  sero  illo  osma/.om  cum 
acido  laetico  conjunctum,  salia  quaedam  et  aquam  re- 
perimus.  Si  serum  non  resorbetur,  concretio  pericar- 
dii organica  illa  pseudomembrana  oriri  non  potest. 
In  tali  casu  haec  membrana  spuria,  non  pericardium, 
i planum  fit  secernens,  ut  primum  clarum  posthac 
turbidum  pelluciditate  carens  serum  secernit.  De- 
[ compositione  quadam  hoc  serum  converti  potest  in 
foetidum  ichori  similem  humorem,  quod  Testa  obser- 
vavit (2).  Saepius  accidit,  quod  praeter  serum  in 
pericardium  effusum  at‘ris  copia  reperitur  eadem  de- 
compositione  exorti.  Ifuncre  morbum  nominant  »pneu- 
**operirardium.«  Serum  illud  haud  rarius  sanguineum 
et  lympha  exsudata  plastica  colore  rubro  apparet, 
quod  Laennec  pericardite  haemorrhagujue  nominat(3) 
et  secundum  kreysig  praecipue  in  pericarditide  chro- 
nica observuri  solet  (4).  1/upe  causatu  hujus  rei  te- 

(1)  I.»ennec  1.  c.  p.  Cll. 

(2)  Tr»ta  !.  r.  p.  233.  2.W.  211. 

Hopr  1,  t*.  mori*»  histon*  VII.  XII.  p.  294. 

(4)  Krtyaig  1.  c.  II.  |.  p.  16. 

nuitatem  membranarum  modo  formatarum  esso  docet, 
in  quibus  inflammatione  nondum  remota  vel  iterum 
'exorta  nimis  magna  irritatio  et  congestio  fit,  ita  ut 
vasa  illa  minissima  dilacerentur(l).  Secundum  Koch 
eruor  sanguinis  corpusculorum,  qui  Berzelio  auctore 
qualibet  aquae  quantitate  solvitur,  in  inflammatione 
sero  solubilis  redditur  (2) , quod  quidem  in  corpore 
sano  secundum  Berzelium  propter  albumen  in  sero 
contentum,  secundum  Mueller  propter  salia  praecipue 
illi  conjuncta  non  potest  fieri.  Quarum  utra  praestat 
opinionum,  in  re  physiologica  melius  versatus  dijudi- 
cet. Neque  tamen  Kochium  sequi  placet,  cum  serum 
sanguineum  et  pseudomembrana  neutiquam  semper 
reperiantur,  praeterea  in  morbis,  inflammationi  plane 
contrariis,  velut  in  sCorbuto  morboque  maculoso  san- 
guinis pigmentum  in  ipso  sero  videatur  dissolvi. 
Jflope  pus  purum  in  pericardio  perraro  occurrere  do- 
cet, propterea  quod  organismus,  priusquam  suppura- 
tio conficiatur,  nimiae  irritationi  succumbat.  Semel 
tamen,  quae  infra  in  morbi  historia  largius  referam, 
mihi  contigit,  ut  praeter  serum  in  pericardio  effusum 
materiam  quandam  puri  simillimam  observarem.  In 
hac  inflammatione,  pleuram  simul  sinistram  complexa, 
quod  rarissime  fit,  exsudatio  membranosa  in  exte- 
riore exstitit  pericardii  superficie,  ejusque  cum  pleura 
concretionem  effecerat.  Itaque  tres  fuerunt  inflam- 
mationis exitus  in  hoc  casu:  serum  dico  in  pericar- 
dium effusum,  accedit  pseudomembrana  et  materiae 
copia  puriformis,  quae  summa  inflammationis  acine 
videbatur  esse  projata.  Abscessus  et  ulcera  in  peri- 
cardii superficie,  ea  praecipue  parte,  qua  cor  induta 
est,  complures  observarunt  scriptores  post  inflam- 
mationem pericardii  (3).  Kreysig  quin  pericardii 
inflammatio  in  gangraenam  revera  possit  transire, 
non  dubitat  (1).  Imo  vero  in  omnibus  illis,  quaecun- 


(1)  II ope  1.  c.  p.  90. 

(2) .  Meckel’s  Archir  f.-  A.  2.  Th.  p.  (i. 

(3)  Testa  I.  c.  p.  241  et  230.  — L*  en  ner  I.  r.  II 
pag.  434, 

(4)  Kreysig  II.  1>.  176.  — Laennec  II.  p.  434. 

qnc  Li  eu  intui , Corrixari  et  Portal  observarunt  exem- 
plis cordis  simn!  gangraena  tanta  exstitit,  ut  nec 
qnisquam  intelligaf.  quomodo  circuitus  sanguinis, 
quamvis  paucissimus  potuerit  sustentari. 

Laenate  certum  aliquod  atque  exploratum  exem- 
plum sese  negans  novisse,  gangraenam  iltic  unqnara 
occurrere  dubitat.  Restat,  ut  partialis  pericardii  in- 
flammationis rarissimae  mentionem  faciamus,  cujus 
frequentia  inflammatione  totali  decies  superari  dici- 
tur. Eadem,  quae  in  pericarditide  universali  obser- 
vamus. har  in  pericarditide  singulis  tantum  pericar- 
dii partibus  insidet:  exsudatur  liquor  sanguinis,  se- 
rum resorbetur,  lympha  plastica  in  inflammationis 
sede  membranam  spuriam  efficit  albam . non  pelluci- 
dam. quae  unguis  digitorum  crassitudinem  aequare 
nonnullas  lineas  vel  pollicis  latitudine  solet  patere, 
interdum  quoque  concrescit,  quod  Aero,  cum  plerum- 
que parum  densa  sit,  neque  liberum  cordis  impediat 
motum,  fere  nihil  incommodi  affert 

PERICARDITIDIS  EXITI  S IX  IXTEGllUM  ALT 
IX  MORTEM. 

Status  sanitatis  non  nisi  rationali  nssidnaque 
medici  cura  restituitur,  qua  ulteriori  inflammationis 
incremento  finis  imponatur,  effusisque  in  perirardiutn 
liquoribus  provideatur  resorbendis.  Si  qua  angor 
decrescit  et  tormina,  si  virium  prostratio  ac  sensns 
minuitur  suffocationis,  si  arteriarum  pulsus  frequens 
ac  irregularis  retardatur  et  aequioribus  sensim  mo- 
vetur intervallis,  denique  si  aegrotus  morbo  jam  mi- 
nus detinetur:  resorberi  molem  exsudatam  jure  su- 
spicari possumus:  et  remissionem  inflammationis  si 
dolor  pungens  magis  extenditur  aut  omnino  desinit 
et  cordis  actio  vehemens  percussum  circuitus  sangui- 
nis tantum  agitati  adipiscitur. 

Crises  perfectae  in  morbo  ad  sanitatem  exennte 
perraro  apparent,  attamen  tertio,  quarto  vel  septimo 
die  sudore  atque  urina  posse  discerni  Marcus  (S) 


(1;  Kittwurf «Mnrr  jjiecu-ll  Vhprapie Kttfnli.  1810  t.ll.J  1200. 

arbitratur.  In  sanitatem  per  lysin  transitus  solet 
esse,  et  quia  multis,  quibus  opus  est  venaesectioni- 
bus  naturae  occasio  evidenter  crises  praestandi  prae- 
cluditur et  quia  effusi,  quibus  pericardium  abundat, 
liquores  una  e&deraque  crisi  evidenter  tam  brevi  non 
possunt  dissipari.  Completa  liquorum  resorptio  quarto- 
decimo  vel  vicesimo  et  primo  morbi  die  sine  ullis 
symptomatibus  criticis  confici  solet.  Quamobrem  etsi 
tertio  quartove  die  neque  sudor  adest  et  somnus  re- 
creans nec  pulsus  retardatur,  neque  angor  et  dolor 
ardens  in  regione  cordis  et  cetera,  quae  exstant 
symptomata  minuuntur  ad  crisin  movendam:  tamen 
non  jam  desperandum  de  curarum  successu  est.  Ite- 
rum vero  quamvis  mota  crisi  omnia  una  morbi  phae- 
nomena remittant,  tamen  cum  tunc  etiam  quarto 
sextove  die  celerrimis  exacerbationibus  omnis  pro- 
speri eventus  deleri  spes  possit,  prognosis  ne  nimis 
secunda  provideatur,  rite  cavendum. 

Mors  aut  in  inflammationis  acumine  symptomati- 
bus auctis  omnibus,  tertio  quartove  die  summam  cor- 
dis excitationem  ac  paralysin  sequitur,  aut  ex  malis 
inflammatione  genitis  serius  Ocius  evenit. 

Gangraena  paulo  post,  quam  orta  est,  mortem 
parat.  Si  quid  seri  inest  vel  puris,  aegrotus  octavo, 
quarto  decimo  vel  vicesimo  primo  die  post  compluri- 
bus phaenomenis  ex  ordine  secutis  obit  (iis  exceptis 
casibus,  ubi  resorptio  seri  chronice  decurrit)  propterea 
quod  cordis  functio  liquorum  pressu  perturbatur,  et 
ni  qua  illico  fertur  auxilium,  circuitus  mox  prorsus 
impeditur.  Exigua  tum  vero  febris  remanet  cum  ir- 
regularibus exacerbationibus;  cordis  atque  arteriarum 
impulsus  debilis  est,  neque  aequalis,  illarum  quidem 
pulsus  saepe  ejusmodi,  ut  tactu  percipi  non  possit. 
Accedit  lassitudo,  dyspnoea,  angor,  sensus  quidem 
suflocans  minimo  quoque  motu  concitatus,  insomnia, 
frigus,  lividitas,  denique  nimia  virium  prostratione 
effecta  quies,  coma  et  mors  consequuntur. 

TOTIUS  CONCRETIO  PERICARDII. 

Laennec  universalem  pericardii  concretionem  c 

chronica  qus  inflammatione,  partialem  vero  longis 
vinculis  laminisque  effectam  ex  acuta  inflamma- 
tione nasci  existimat(l).  Quo  negato  J/upe  illam  in 
acuta  inflammatione  saepius  occurrere  contendit  (2), 
tamen  resoqitis  in  chronica  inflammatione  liquoribus 
pericardium  omnino  cordi  arcte  concrescere  posse  di- 
cit. Concretio,  quod  non  semper  adsit,  minori  inflam- 
mationis vi  ac  diversae  qualitati  lymphae  plasticae 
effusae  tribuerunt:  tamen  quin  a sero  in  pericardio 
effuso  dependeat,  quo  latera  pseudomembrauae  ipsis 
contraria  a contactu  prohibentur,  vix  dubium  videtur. 
Neque  si  inflammatum  erat  totum  pericardium,  omnis 
ejus  superficies  semper  concrevit,  sed  in  universali 
inflammatione  partialem  fuisse  concretionem,  exempla 
exstant,  cum  inter  partes  disjunctas  liquor  serosus 
aut  puriformis  reperiatur,  qui  quominus  concrescant 
impedit. 

Quae  partes  inflammatione  partiali  affectae  fue- 
runt per  pseudomembranas  concrescunt,  quae,  si  exi- 
gua tantum  pars  fuit  inflammata,  molem  ligamentis 
similem,  non  solidam  componunt,  et  cordis  mutum 
parum  impediunt;  sin  vero  latius  sese  extendit  in- 
flammatio, dense  atque  arcte  concrescunt,  dum  partes 
non  affectae  integrae  prorsus  apparent.  Totius  pe- 
ricardii concretio  universalem  ejus  inflammationem 
aut  chronicam  aut  acutam  probat,  tam  arcte  interdum 
tamque  valida  est,  ut  laminae  separari  nullo  modo 
possint  et  pericardium  plane  abesse  videatur.  Quae 
arcta  concretio  nonnisi  paulatim  efficitur,  quod  mox, 
resurpto  liquore,  utraque  pseudomembrauae  lamina 
jungitur  et  lympha  plastica  inter  illam  contenta  evol- 
vitur. itaque  tam  tenuis  adhuc  et  laxa  coqjunctio  sit, 
ut  sejungi  facile  possit.  Ad  omnem  fere  universa- 
lem pericardii  concretionem  amplius  procedentem  hy- 
pertrophia cordis  accedit,  hypertrophia  plerumque  eum 
dilatatione.  Hope  certe  universalem  pericardii  con- 
cretionem sine  utroque  hoc  malo  nunquam  vidit.  Quae 

res  ex  hypertrophiae  origine  oinnino  deduci  potest. 
Cor  enim  concretionem  illam  liberum  motum  impe- 
dientem aucta  intentione  dissolvere  summisque  viri- 
bus impedimenta  actionis  suae  superare  studet.  Ut 
vero  cuivis  musculo  majore  exercitatione  plus  san- 
guinis admovetur  atque  celerior  humorum  assimilitudo 
ipsaque  musculi  nutritio  redditur,  ita  in  hypertrophia. 
Parietes  cordis  fiunt  crassiores,  increscit  vis  muscu- 
laris effectibusque  in  causarum  societatem  assumtis 
cordis  motus  admodum  augetur.  Haec,  quam  Cor- 
visarl  de  hypertrophiae  origine  proposuit,  opinio  sine 
dubio  a A 'reysig  propositam  superat,  qui,  concretum 
cum  pericardio  cor  simul  et  hypertrophiam  saepius 
inveniens,  ex  superficiali  per  cordis  hypertrophiam 
levissime  excitanda  inflammatione  concretionem  deri- 
vandam esse  censet (l). 

Simili  ratione,  quae  simul  enasci  solet  cordis 
dilatatio  explicatur:  cum  enim  interrupta  per  concre- 
tionem normali  functione  omnem,  quem  recepit,  san- 
guinem contractione  musculari,  quam  systolem  vocant, 
expellere  cor  nequeat,  profecto  plus  justo  sangui- 
nis in  cavo  cordis  continetur,  cujus  parietes  hoc  po- 
tissimum extenduntur  et  dilatantur.  De  periculo  hu- 
jus morbi , qnoad  vitae  perniciosus  esse  possit  scri- 
ptores valde  discrepant  ac  fere  diversa  protulerunt 
Laetmec  se  aegrotos  hujus  generis  vidisse  contendit, 
qui  neque  turbato  sanguinis  circuitu  neque  vexata 
respiratione  laboraverant,  quamquam  mortui  instituta 
sectione  cor  prorsus  cum  pericardio  concretum  osten- 
derunt. Auctoribus  Corviaart , Senae  et  aliis  con- 
cretione cordis  perfectiori  et  interiori  bona  valetudo 
graviter  turbatur  et  deprimitur,  at  //ope  mortem  inde 
citius  tardius  procreari  censet,  etiamsi  per  tempus 
malos  perniciososque  effectus  non  provocet. 

Diagnosis  morbi  difficilis  et  quod  Corvisart  an- 
notat, omnia  signa,  quae  scriptores  huic  cordis  morbo 
tanquam  peculiaria  et  diagnostica  protulerint,  in  praxi 
saepissime  nec  satis  certa  nec  sufficientia  videri,  qui- 


(1)  Kreysig  1.  e.  II.  p.  2.  620. 


•23 


vis  in  re  versatus  non  poterit  non  affirmare.  Cei. 
M offf  narrare  memini  se  aegrotum  quondam  sibi  cu- 
ramium  traditum,  cujus  cur,  <|uod  sectio  post  mortem 
instituta  declaravit,  prorsus  et  penitus  cum  pericar- 
dio coalitum  luisset,  hydrope  pericardii  laborare  pu- 
tasse atque  hunc  curasse  (i).  Ita  per  longnm  tem- 
pus perfectissima  pericardii  et  cordis  coalitio  potest 
constare  sine  ulla  aegroti  molestia,  praesertim  cum 
homines  operarii  aut  pueri  propriis  sensibus  aflectio- 
nibusque  accuratius  attendere  non  assueti,  hunc  in 
morbum  incidant,  qui  post  plurimas  quaestiones  \i\ 
brevi  respiratione,  |H>st  pericarditidem  antegressam 
relicta,  laborare  sibi  videntor,  et.  si  \el  hanc,  vel  il- 
lam consuetudinem  aliosque  labores,  quibus  ante  fa- 
cile se  submisissent,  tunc  vero  non  peragerent,  mala 
minima  esse  putant,  usque  tandem,  quonmque  tem- 
pore est,  maligna  illa  symptomata,  quae  nuitis  sunt 
morbis  cordis,  saepius  autem  leuiter  reprimuntur  quiete 
et  retentione  summa  in  omnibus  organicis  cordis  mor- 
bis tam  magnam  parantibus  salutem,  veniunt  ante 
oculos. 

Jam  vero  symptomatibus,  alios  quoque  morbos 
graviores  cordis  comitantibus  praetermissis,  quales 
sunt  vehemens  anxietas  et  inquietudo,  inclinatio  ad 
syncopen  minimis  motionibus  excitata,  tum  dyspnoea, 
saepius  ad  orthopnoeam  progrediens,  somnus  inquie- 
tus et  nil  proficiens  ex  quo  saepissime  excitatur  ae- 
grotus etc.,  ad  illa,  quae  teste  optimo  quoque  scri- 
ptore huic  praecipue  morbo  pecidiaria  esse  dicuntur 
convertere  me  liceat 

kreymg  dicit  sursum  vibrantem  motum  diaphra- 
gmatis a cordis  systole  dependentem  et  simul  cum 
illa  prodeuntem  huic  morborum  cordis  generi  proprium 
esse,  et  manus  volam  in  diaphragmatis  regionem 
impositam,  praecipue  si  aeger  antea  paulum  ambula- 
vit vehementi  ictu,  aesi  diaphragma  vehementer  tra- 
heretur, percuti  t2). 


(1)  Medie.  ZeMung  1032.  n.  2. 

(2)  Kreyiig  11.  J.  I >'3 

Neque  tamen  Corvisart , Laennec , Hope  hoc 
symptoma  commemorant  neque  alii  diligentissimi  et 
maxime  ciu*iosi  medici.  Heim  in  ventriculorum  sy- 
stole, quum  foveam  in  epigastrio  proxime  sub  costis 
spuriis  animadverteret,  certum  signum  sese  ratus  est 
invenisse,  quod  quidem  signum  superiori  additum 
Kreysig  sufficere  censuit  dijudicandae  pericardii  con- 
cretioni (1).  Hope  foveam  illam  nunquam  satis  ex- 
pressam vidisse  se  negat('2)  eandemque  Laennec , si 
adsit  nonnisi  stomachi  concretione  cum  diaphragmate 
et  peritonaeo  opinatur  effici.  Cei.  Wolff  signum  illud 
ubi  defuerit  exemplum  tradit  (3  . 

Morgagni  huic  morbo  palpitaiiones  cordis  non 
proprias  esse  docet,  quoniam  cordis  mucro  diaphra- 
gmati affixus  concretione  cum  pericardio,  quoniinus 
pectoris  parietem  percutiat,  impediatur.  Senae  hoc  in 
malo  cor  palpitare  non  posse,  trepidantem  potius  at- 
que irregularem  praevalere  motum  existimat.  Cor - 
visart  quoque  fortes  palpitationes  huic  morborum  ge- 
neri deesse  persuasum  sibi  habet  eoque  ab  aliis 
morbis  distingui  posse,  aliquoties  tamen  palpitationes 
symptoma  velut  fortuitum  observavit.  Nec  Span- 
genberg  (4)  nec  Wolff , qui  uti  Senae  motum  cordis 
inaequalem  undulantem  ac  debilem  stethoscopo  per- 
cepit, unquam  palpitationes  cordis  observarunt.  Te- 
sta aliique  scriptores  signa  concretionis  maxime  pro- 
pria cordis  palpitationes  habentes,  vehementissimas 
sese  reperisse  tradunt,  Kreysig  non  veras  palpita- 
tiones, sed  violentum  in  pectore  percussum,  summo 
labore  cordis  arctissime  vincti  effectum , adesse  pu- 
tat (5).  Non  semel  Hope  cor,  quamvis  hypertrophi- 
cum in  parte,  qua  integrum  solet,  superiore  vidit 
thoracem  feriens  et  prominentiam  nonnunquam  costa- 
rum praecordialium  parans  et  signum  antea  nondum 


(1)  Kreysig  II.  2.  624. 
f2)  Hope  1.  c.  120. 

(3)  Meti.  Zeit.  Jahrg.  1832.  NUm.  2. 

(4)  Horn  Archir  t.  p.  H.  1811. 

(5)  Kreysig  I.  284. 

observatum  sese  opinatur  invenisse  (I).  (juotcunque 
de  palpitationibus  hoc  in  morbo  sunt  opiniones.  Cur- 
risariii  certe  sumina  experientia  probata  sententia 
est,  quamvis  non  ullum  symptoma  hujusee  morbi 
nuncupatum  essentiale  ubique  certum  habendum  esse 
Corvinarl  ipse  confiteatur. 

►Signum  omnium  maxime  pathognomonicum  Hope 
motum  cordis  subito  quasi  tumultuantem,  qui  prope 
I praecordia  stethoscopo  animadvertitur,  habet.  Stre- 
pi tus  ille  tumultuosus  in  corde  hypertrophico  at- 
que dilatato,  ubi  accedit  ad  systolen  et  ventriculorum 
i diastolen  clarior  est  et  a motu  fluctuante  liquoris  in 
pericardio  contenti  eo  magnopere  differt,  quod  unus- 
quisque cordis  percussus  in  ipsis  thoracis  integri mert-. 
ti.s  sentitur.  /Strepitus  quidam  follicularis,  qui  prae- 
sertim quum  cor  simul  dilatatum  est  ac  fortiter  agi- 
tat priori  illi  cordis  strepitui  conjungi  solet,  auctore 
Hope  subita  celeritate  efficitur  et  impetu,  qno  san- 
guis in  ventriculorum  systole  per  aortam  propellitor, 
quia  alias  in  aorta  non  occurreret 

Properantia  quadam  sermonis  subitaneo  angore 
praeclusi  et  colore  faciei  rubro,  qui  subito  aufugit, 
kreysig  concretionem  cordis  prae  aliis  vitiis  cordis 
organicis  excellere  dicit,  idem  dolores  trahentes  inde  a 
cordis  regione  ad  umbilicum  usque  patentes  hnic  ge- 
neri prae  aliis  vindicat,  arteriarum  pulsum  non  ae- 
qualem suadet  esse  et  tremulum.  Auctore  Hope  per 
omne  morbi  tempus  retinet  celeritatem,  quae  in  pe- 
ricarditide tantopere  excellit. 

Concretio  pericardii  si  hypertrophiam  cum  dila- 
tatione cordis  effecit,  utriusqne  morbi  symptomata 
concurrentia  ac  vehementissime  intrantia  celeriter 
progrediuntur,  et  hujusmodi  casus  secundum  Hope 
appropinquant  magis  exitui  letali,  quam  omnis  ulius 
cordis  morbus  organicus. 

HYDROCAiUUA* 

Pericardii  inflammatio  cuiu  cura  apta  non  rem o- 

(t)  Hapt  I.  c.  |>.  120. 


vetur,  ut  nec  serum  exsudatum  nec  lympha  plastica 
absorbeantur,  neque  etiam  concretio  fit.  tunc  illt*mor- 
bus,  quem  hydrocardiam  sive  hydropericardion  voca- 
mus, exoritur,  Serum  non  a pericardio  ipso,  sed  ab 
in  eo  deposita  pseudomembrana  formata  secernitur 
ac  jam  supra  memoratas  habet  qualitates.  Inflamma- 
tio vero  aut  plane  evanescit,  et  hic  status  residuum 
remanet  aut  lenta  irritatio  inflammatoria  una  cum  sero 
exsudato  manet.  Illo  in  casu  hydrocardiae  signa 
sunt  mera  in  hocce  cum  iis  inflammationis  chronicae 
conjuncta.  Cum  jam  supra  memoraverim,  secretionem 
in  pericardii  inflammatione  liquoris  sanguinis,  ejus 
disjunctionem  in  serum  et  lympham  plasticam,  (piae 
in  pericardii  parietibus  deposita  membrana  organica 
fit,  dum  serum  in  pericardio  liquidum  remanet,  cum 
jam  de  seri  qualitate,  de  colore  vario  ac  mixtione 
cum  pure  et  sanguine  sim  locutus,  illa  symptomata 
exhibebo,  quae  nobis  copia  liquoris  serosi  in  peri- 
cardio, si  lente  procedit,  praebet. 

Saepe  vero  cum  post  mortem  major  vel  minor 
liquoris  copia  in  pericardio  reperitur,  jam  quaeritur, 
qui  modus  hydropem  pericardii  existere  nos  doceat. 
Corvisart  pericardii  hydropem  esse  dicit,  ubi  plus 
quam  septem  vel  octo  aquae  unciae  in  pericardio  re- 
periuntur  ejus  coptam  in  statu  normali  unum  vel 
maxime  duo  cochlearia  esse  probans,  quae  in  uni- 
versum est  liquoris  copia  inter  extrema  vitae  spatia 
subsequens$  at  vero  copiam  trium  vel  quatuor  uncia- 
rum adimplere  potest,  agonia  si  fuit  longa.  Pericar- 
dium vero  in  hydrope,  quod  ad  copiam  pertinet,  mi- 
nus continet  liquoris,  quam  alia  cata  serosa,  raro 
enim  copia  tres  vel  sex  libras  superat.  Corvisart 
uno  in  casu  libras  viginti  quatuor  reperit.  Laennec 
nullius  symptomatis  meminit,  quod  auscultatio  offert, 
ceterum  credit,  non  adesse,  si  copia  liquoris  exsudati 
minus  quam  una  libra  sit  atque  in  dubium  trahit, 
quod  unquum  pericardii  hydropem  invenimus,  si  li- 
quor quantitatem,  quam  diximus,  multo  non  superet. 
ilope  copiam  octo  vel  decem  unciarum  liquoris  vulgo 
cognosci  dicit. 

Symptomata  hujus  inorhi  etiam  maxima  e parta 
aliis  morbis  suat  tribuenda,  ac  diagnosin,  quae  est 
maxime  difficilis,  tantum  adjuvant,  quantum  alia  ma- 
gis peculiaria  signa  affirmant  atque  sublevant.  Quae 
signa  sunt  haec:  sensus  aegroti,  ut  cor  natat:  flu- 
tuatio.  qoain  in  intervallo  tertiae  et  quartae  et  quin- 
tae costae  ^entimus  aut  videmus . gravitas  in  cordis 
regione,  cordis  palpitatio,  lipothymia,  orthopnoea, 
cordis  pulsus  irregularis,  pulsus  parvus,  frequens,  in- 
termittens. Contemplantes  singula  haec  symptomata 
inconstantia  et  incerta  cognoscemus.  Cravitatis  sen- 
sum ab  Albertini , ('orviuart . Srnnr , Portat  et  aliis 
essentiale  signum  dictum,  Krvysig  nunquam  plane 
abesse  fert,  sed  etiam  in  cordis  dilatatione,  in  hy- 
drothorace  repentur,  ac,  quod  ad  diagnosin  attinet, 
tantum  cum  gravioribus  symptomatibus  conjunctus 
est  aestimandus. 

Smar  inter  tertiam,  quartam  et  quintam  costam 
luxum  liquoris  in  pericardio  in  intervallis,  quibus 
cordis  palpitatio  intrat,  satis  conspicuum  sc  cogno- 
visse affirmat.  Corvitart  singulo  tantum  in  casu 
hanc  fluctuationem  accepit,  quod  Hemer  et  Cottradi 
probant  Tenta  in  hydrothorace  tantum  in  hominibus 
macie  maxime  consumtis  invenit,  ubi  aquae  copia 
erat  immensa;  nonnunquam  vero  in  hydrocardia  (I). 
J!  ettring  quoque  hanc  sententiam  refutat,  et  hrev- 
*•> • qui  hoc  signum  non  expertum  habuit,  in  dubio 
etiam  ponit  (2). 

Oppressio  et  molestiae  inter  respirationem,  prae- 
sertim in  corporis  motibus,  etiam  in  aliis  cordis  mur- 
•fis  et  in  hydrothorace  inveniuntur,  quare  nihil  affir- 
mant. quod  quidem  de  cordis  palpitatione  dicendum, 
quod  secundum  alios  constans,  secundum  alios  non 
adesse  fertur. 

Plurimi  auctores  cordis  pulsum  perturbatum  et 

haud  clarum,  ad  tremorem  appropinquantem,  aut  in 

— 1 


(l)  T-ula  r. 

ri)  k . ey»ig  I.  c.  II.  3.  615. 

cordis  repone  motus  tumultuosos,  ut  dicit  Corvisart , 
observarunt. 

Pulsus  quoque  maxime  varius  esse  traditur,  alii, 
ut  Setiae  durum  esse  dicunt,  variare  autem,  quoad 
qualitatem  rerum  concurrentium  et  complicationum; 
alii,  praesertim  Corvisart  parvum,  celerem,  irregula- 
rem ; Kreysig  imprimis  pulsum  irregularem  patho- 
gnoinonicum  habet.  Querela  aegroti,  quam  si  cor  in 
aqua  natet,  rarissima  est.  quamquam  jam  medici  an- 
tiquioris aetatis  ejus  mentionem  fecerunt.  Senae  quo- 
que (1)  affert  et  Morgagni  mulierem  de  fluctuatione 
in  pectore  conquerentem  audivit,  Testa  hoc  signum 
rarissimum  habet.  Signum,  quod  alii  hydrotnorari 
tribuunt,  colorem  plumbeum  circa  os  alasque  nasi, 
illustrissimus  liartels  magis  pericarditidi  esse  pro- 
prium censet. 

Situs  aegroti  aptissimus  est  sedens,  proclivis  et 
pedibus  dependentibus,  at  vero  jacere  potest  et  tum 
libentius  in  dorso  quam  in  latere;  sed  Testa  casum 
adnotat,  ubi  aegrotus  praesertim  in  latere  sinistro  ja- 
cebat (2). 

Symptomata,  quae  Ilope  certissima  habet,  haec 
sunt:  Sonus  eximie  obtusus,  quem  percutiens  audit. 
Cordis  motus  supra  fines  vulgares  sentiuntur,  quod 
Corvisart  observavit  et  Testa  affirmavit,  qui  nullo 
alio  signo  disciplinam  suam  sequentes  ad  discrimen 
hujus  seri  exsudati  perducere  potuit  ac  semper  cada- 
verum sectione  sententiam  suam  affirmatam  habuit. 
Dicit  enim:  ,, Cordis  pulsum  hoc  in  morbo  sensim 
sensimque  pluribus  in  locis  adesse  videri,  et  cor  ipsum 
mutare  locum  et  spatio  in  majore  moveri  quam  pe- 
ricardii amplificatio  sit.  “ Cordis  pulsus  est  undulo- 
sus,  pulsus  ipsi  mox  fortiores,  mox  obtusiores,  et  in 
hoc  et  in  illo  loco  maxime  perspicui  sentiuntur. 
Strepitus  ventriculorum  systoles  non  accurate  cum 
cordis  pulsu  concurrunt,  quia,  ut  cor  per  liquorem 
usque  ad  pectoris  parietes  viam  muniat,  necesse  est. 


(1)  Se  nat;  le*  maladies  <lu  eoeur.  L.  IV,  5.  j>.  356. 

(2)  Te»ta  I.  c.  290. 

Palnm  manus  aut  auris  in  regionem  cordis  admissus 
mpulsmu  per  liquorem  transferri  neque  ab  organo 
•ostas  ipsas  tangente  oriri  percipit. 

HISTORIA  MORBI. 

Henricus  Hacndel,  viginti  annos  natus,  debili 
‘onstitutione,  habitu  phthisico,  duobus  diebus,  prius- 
quam in  nosocomium  receptus  erat,  corpore  calido  in 
oco  vento  valde  exposito  dormiverat.  Mox  somno 
.•xcitatus  dolores  vehementes  pungentes  in  latere  si- 
listro  et  inferiore  anteriore  parte  pectoris  sinistri 
sentiebat,  qui,  quominus  hoc  in  latere  procumberet, 
mpediebant.  et  si  profunde  respirabat,  valde  auge- 
bantur, atque  maximam  pectoris  oppressionem  efficie- 
bant. Aegrotus  die  decimo  septimo  mensis  Junii  re- 
eptus  haecce  symptomata  obtulit:  Facies  erat  ru- 
jra.  raagnamque  exprimens  angorem,  cutis  ardente 
•alore,  oeuli  splendentes,  pulsus  valde  frequens  (ren- 
um decem  ictus),  celer  et  durus,  respiratio  anxia, 
lam  inspiratio  erat  brevis  et  celer,  exspiratio  autem 
onga,  situs  in  sinistro  latere  propter  dolores  pun- 
gentes et  impeditam  respirationem  vitabatur;  strepi- 
tis spurius,  respiratione  puerili  excepta,  audiri  non 
mterat  stethoscopo;  extensio  pectoris  in  loco  affecto 
mperfecta,  tonus,  quem  percussio  praebebat,  obtusus. 

Diagnosis:  Pleuritis. 

Remedia:  Yenaesectio  librae  unius,  Calomclan. 
'crana  duo  omni  hihorio. 

Yenaesectione  instituta  aegrotus  se  meliorem  ha- 
! »uit,  pulsus  non  tam  frequens  et  durus,  sanguis  mis- 
'<w  parum  seri,  crustum  iudamniatoriam  crassam  et 
uacentam  sanguinis  maxime  solidam  continuit.  Tunc 
legrotus  per  nonnullas  horas  quievit,  ex  quo  somno 
•abito  doloribus  veheincntissimis  in  pericardii  regione 
xcitatus  est.  Facie  maximum  exprimente  angorem 
a lecto  sedit  contracto  pectore  atque  corpore  pro— 
hvi,  longis  intervallis  respiravit  tam  breviter  et 
requenter.  ut  nulla  fere  extensio  thoracis  videri  po- 
oerii.  Cor  maxima  cum  vehementia  palpitavit  et 
clcriter  percussit  pectus,  pulsus  centum  triginta  ictus 

sexagesima  horae  parte  habebat,  et  celer,  durus 
et  parvus  erat.  Si  premebatur  praecordiorum  regio, 
admodum  dolores  augebantur. 

Diagnosis:  Pericarditis. 

Remedia:  Vcnaesectio  librae  unius,  calomcl  gra- 
norum duorum  cum  herbae  Digitalis  grano  dimidio 
omni  bihorio,  vesicatorium  in  pectus,  cataplasmata  et 
inunctiones  unguenti  hydrargyri  cinerei  cum  unguento 
altheae.  Venaesectione  facta  remissio  dolorum  et  re- 
spirandi difficultatis  accessit,  pulsus  centum  viginti 
et  quinque  ictus  habuit,  et  quamquam  non  tam  durus, 
frequentissimus  tamen  fuit.  Ictus  cordis  non  tam  ve- 
vehemens,  sed  frequentissimus  et  vibrans,  ut  nullum 
fere  intervallum  inter  illos  sentiri  posset;  aliquoties 
tantum  oppressiones  pectoris  per  diem  obvenerunt. 
Dolores  usque  ad  circumscriptam  in  basi  cordis  par- 
tem desierunt,  tamen  situs  in  dextro  latere  et  dorso 
vitandus  erat,  quia  dolores  et  respirandi  difficultates 
valde  augebantur,  quae  omnia  conjuncta  cum  pulsu 
tenso  et  frequentissimo  indicaverunt,  inflammationem 
non  evanuisse,  simulque  eandem  curationis  methodum 
etiam  porro  instituendam  esse. 

Quamvis  die  vicesimo  tertio  mensis  Junii  inflam- 
matio tandem  remota  videretur,  dolores  desiissent 
et  pulsus  omnem  amisisset  tensionem,  tamen  exitus 
illiufc  et  universalia  et  localia  se  ostendebant  sympto- 
mata, quae  prognosin  quoad  ad  vitam  servandam  per- 
tinebat, turbabant.  Symptomata  universalia  fuerunt 
maxima  debilitas,  localia  ex  magnis  organicis  destru- 
ctionibus in  organis  pectoris  provenerunt.  Pulsus  sem- 
per  fuit  frequentissimus.  celer,  debilis,  et  maxime  irre- 
gularis, ictus  cordis  debilis  neque  minus  irregularis, 
quam  pulsus  et  suppressus.  In  exploratione  ejus  cum 
stethoscopo  nullus  animadverti  poterat  strepitus  ab- 
normis, singuli  tantum  ictus  ex  profundissima,  ut  vi- 
debatur, pectoris  parte  venientes  et  retenti  audieban- 
tur, ut  organicam  destructionem  in  corde  ipso  suspi- 
caremur, cujus  de  natura  tamen  certa  intelligi  non 
poterant  Brevis  quoque  et  maxime  accelerata  respi- 
ratio impedimentum  indicabat  in  organo  centrali  san- 

guinis  circuitus:  simul  pulmones  ipsi  htborftbnnt,  eum 
enim  dolores  vehementes  in  regione  pericardii  eva- 
nuissent. asperrima  tussis  orta,  qua  maxima  cum  dif- 
ficultate copiosa  et  puriformia  sputa  ejecta  sunt,  ex 
quibus  sedimentum  albuminosum  resedit.  Remedia  se- 
dantia et  modice  antiphlogistira  ob  magnam  debilita- 
tem cum  roborantibus  conjuncta  frustra  adhibebantur. 

Vires  prolapsae  sunt  in  die*,  pulsus  irregularior 
et  debilior  factus  est.  respiratio  difficilior,  tussis,  cum 
vires  ad  sputa  ejicienda  deficerent,  magis  torquens 
tui  mense  finiente  prognosis  tantum  pessima  admitti 
posset.  Dum  symptomatibus  bis  crescentibus  dolores 
in  cordis  regione  augebantur  et  sputa  cruenta  ejicie- 
bantur, aegrotos  obiit  die  octavo  incusis  Julii  anno 
IMDCCCXXXV. ' 

SECTIO  CADAVERIS. 

Thorace  aperto  pluribus  in  locis,  praecipue  in  in- 
feriore parte,  pulmones  cum  pleura  costali  adhaeren- 
tes reperti  sunt.  Magna  sanguinis  stagnatio  in  to- 
tius pleurae  vasis  satis  plane  indicabat,  inflamma- 
tionem nondum  fuisse  finitam.  Pulmones  arabo  repressi 
i erant  pericardio  admodum  extenso,  quod,  cum  pleura 
costali  membrana  spuria  conjunctum,  tres  libras  seri 
puriformia  continuit  et  basi  ventriculi  sinistri  arcte 
adhaesit.  Superficies  cordis  inaequalis  erat  et  passim 
granulationibus  obtecta.  Lobulus  pulmonis  dextri  in- 
ferior sanguine  valde  repletus,  rami  bronchiales  mino- 
res in  interiore  planitie  fusco  colore,  puriformem  ma- 
teriam continentes.  * 


V 1 T A. 

Hortinam i,  ilio  xx.  mons.  IVovomb.  a.  Moccrxm. 
|>airo  Lvduvicu,  qui  coni  inisse  cius  summi  Saxouiao  judicii 
llalliorfttadioiiKis  perpetuus,  ad  diribenda  judicia  VI ti litti— 
*****  vocatus  est,  amat  issimu  utal  re  J^utlovica  e ^oiite  llof- 
•HUMi,  quos  dilectissimos  parentes  hucusque  mihi  incolu- 

!iih'k  sprvavit  Deus,  Aordhusac  natus  addictus  sum  fidei 
catholicae.  I, iteris,  quae  ad  sitiora  studia  viam  muniunt 
io  <•«  omasi  is.  r|uae  lla^iopoli  o(  Mulhusae  tlorent,  im- 
hutus  et  maturitatis  test imoniuni  adeptus  Instituti  me- 

dico -chirurgici  Fridcrici  Guilclitii  civibus  menso  Aprili 
anni  mdcccxxxii  sum  adseriptus  et  por  quadriennium  hisce 
praelectionibus  interfui : Ccl.  Wolff  de  hodegeticc,  logice  * 
ct  psychologia;  111.  Link  dc  historia  naturali,  toxicologia 
et  debotanice;  111.  Schuitz  de  botanico;  Beat.  Hermbstuedi 
et  Cei.  Turie  dc  physice,  chemia  et  pharmacia ; Beat.  Rudvlphi 
et  Ccl.  Eck  de  physiologia  ct  methodologia ; III.  Schlemm  dc 
anatomiaet  de  arte  cadavera  rite  secandi;  111.  Lichtensiein dc 
zoologia;  111.  Muetter  de  physiologia ; 111. Hufeland  dc  patho- 
logia  et  therapia  generali  ct  speciali  ct  de  sernioticc ; 111. //om 
de  pathologia  speciali,  de  syphilide  et  de  morbis  mentis ; 
111.  Osairn  de  materia  medica,  de  fontibus  medicatis  et 
de  auxilio  in  periculis  vitae  subitaneis  ferendo;  Cei.  Ca*- 
per  de  arte  formulas  medicas  concinnandi  et  de  medicina 
forensi;  111.  Wagner  de  medicina  forensi  practica;  111. 
Hecker  de  Burserii  institutionibus  et  Celsi  libris;  111. 
Eluge  de  chirurgia  generali  et  operat  ira,  dc  fracturis  et 
luxationibus,  de  arte  fascias  applicandi  ct  dc  arte  obste- 
tricia; IU.  Juetigken  de  chirurgia  speciali  et  operat  i va  et 
de  morbis  oculorum;  Cei.  Froriep  de  anatomia  chirurgica; 
111.  liurtels , Cei.  Wolff  et  Cei.  Barez  exercitationes  cli- 
nicas medicas;  IU.  de  Graefe , IU.  Jhist,  Cei.  Di efftnbneh 
ct  111.  Juengken  chirurgicas  frequentavi.  Praeterea  quo- 
que interlui  Cei.  Gurlt  praelectionibus  de  anatomia  ani-, 
malium  domesticorum;  Beat.  Naumann  dc  equorum  habitu, 
Cei.  Reckleben  de  zoodiaete  ct  epizootiis.  Clinicum  ve- 
terinarium Cei.  Ilerlwig  etiam  frequentavi. 

Quibus  viris  omnibus  honoratissimis  maximas  sem- 

per  debebo  gratias.  , , J ....... 

Quadriennio  studiorum  absoluto  medici  lnierions 
munus  in  nosocomio  Caritatis  suscepi,  quo  nunc  fungor. 

Jam  vero  tentamine  medico  et  examine  rigoroso  rite 
absolutis,  spero  fore,  ut  summi  medicinae  ct  chirurgiae 
honores  ex  gratioso  medicorum  ordine  nulli  tribuantur. 

THESES  DEFESDEWDA*. 

1.  Scrophulosis  et  rhachitis  omnino  inter  se  differunt. 

2.  Phthisis  tuberculosa  ex  scrophulosi  oritur. 

3.  Febres  sine  materia  non  existunt.  ^ 

4.  Arsenici  usus  internus  non  est  rejiciendus. 

5.  Febris  hectica  amputationem  non  vetat. 


